DMI har udsendt et varsel om, at der i aften og i nat vil være risiko for skybrud, torden og vindstød i hele Nordjylland. Der er risiko for, at der lokalt kan falde mellem 10 og 15 millimeter regn på 30 minutter, og der er samtidig risiko for kraftig torden med vindstød over 15 meter i sekundet. Kraftig torden medfører fare for lynbrande, risiko for nedbrud af elektriske systemer, risiko for mange fejlalarmer fra automatiske anlæg. Skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter. Der vil være risiko for nedsat sigtbarhed på vejene.

Referat:
I aften og i nat vil der være risiko for voldsomt vejr i det nordjyske.